== Den jødiske tradition ==
Inden for [[jødedom|jødisk tradition]] er navnet JHVH forbudt at udtale uden for [[Templet i Jerusalem]] og skal ved højtlæsning erstattes med ordet ''Ado<span style="text-decoration:underline;">nai</span>'' ("Herren"), ''Ha'shem'' ("Navnet"), eller lignende. Den oprindelige udtale er derfor usikker, eftersom Templet blev ødelagt af [[Romerriget|romerne]] i år [[70 e.Kr.]]
=== Vokalisering ===
I anden halvdel af det [[1. årtusinde]] e.Kr. indførte [[masoreter]]ne i den hebraiske [[konsonanttekst]] et system af prikker og streger over, under og inden i bogstaverne for at angive, hvilke vokaler der skulle benyttes ved oplæsning af den rent konsonantisk skrevne bibeltekst. Det skulle lette oplæsningen, for hebraisk var ikke længere et levende sprog. I forbindelse med tetragrammet satte de imidlertid ikke vokaltegnene for navnets egentlige udtale, men i stedet vokalerne for ordet אֲדֹנָי ''Ado<span style="text-decoration:underline">nai</span>'' (herre) eller אֱלֹהִים ''Ĕlōhīm'' (gud), som læseren forventedes at læse i stedet for gudsnavnet.
Religion